Na temelju Statuta Dječjeg gradskog vijeća Grada Crikvenice (“Službene novine Grada Crikvenice“, broj 16/16, 19/16), Gradonačelnik Grada Crikvenice dana 5.10.2021..g. propisuje slijedeće

**OBVEZNE UPUTE BROJ 1**

o rokovima za pojedine radnje u svezi s izborima za

Dječje gradsko vijeće Grada Crikvenice

**1.** Utvrđuje se da je Gradonačelnik Grada Crikvenice dana **05.10.2021.** godine donio Odluku o raspisivanju izbora vijećnika Dječjeg gradskog vijeća Grada Crikvenice za dan, ponedjeljak, **22.11.2021.g**. Ista Odluka stupila je na snagu danom donošenja te će se objaviti u “Službenim novinama Grada Crikvenice“.

**2.** Polazeći od činjenice iz točke 1. ove Obvezne upute, te odgovarajućih odredbi Statuta Dječjeg gradskog vijeća Grada Crikvenice o izboru vijećnika, utvrđuje se da se pojedine izborne radnje trebaju obaviti u rokovima kako slijedi:

a) **prezentacija Projekta „Dječje gradsko vijeće“ za sve učenike razreda koji sudjeluju u izborima** škole moraju organizirati u roku od 8 (osam) dana od dana objave izbora, tj. najkasnije do **srijede, 13.10.2021. godine,**

b) Svi zainteresirani učenici dostavljaju svoju kandidaturu u pisanoj formi svojem razredniku u roku od 20 (dvadeset) dana od dana objave izbora, tj. najkasnije do **ponedjeljka, 25.10.2021.g., do 15,00 sati,**

c) Razrednici dostavlja listu kandidata koji ispunjavaju uvjete iz članka 3. Statuta Dječjeg gradskog vijeća, Vijeću učenika svoje škole koji objavljuje liste na oglasnoj ploči u predvorju školskih zgrada najkasnije u roku od 24 sata, točnije do **utorka 26.10.2021.g. do 15,00 sati**,

d)Predizborna kampanja počinje teći dan nakon objave liste kandidata, tj. u **srijedu 27.10.2021.g.** i traje do dana koji prethodi danu izbora, točnije do **nedjelje 21.11.2021.g.**

e) Kandidati za vijećnike Dječjeg gradskog vijeća jednog razreda, izabiru se tajnim glasovanjem uz nazočnost razrednika. Razrednik jamči pravilnost izbora.

Svaki razredni odjel IV, V, VI i VII razreda (i glazbena škola) mora imati najmanje jednog kandidata.

U slučaju da nema predloženog kandidata, kao jedini kandidat bit će predložen predstavnik razreda u Vijeću učenika.

f) Glasovanje će se obavljati dana, **22.11.2021.g**.**, od 7,00 sati do 15,00 sati,**

g) Kao kandidat za vijećnika Dječjeg gradskog vijeća izabran je kandidat sa najvećim brojem glasova. U slučaju istog broja glasova dvoje ili više kandidata iz istog razrednog odjela, izbori se ponavljaju između tih kandidata, neposredno nakon prebrojavanja glasova,

h)Rezultati glasovanja unose se u zapisnik koji potpisuje razrednik. Zapisnici o glasovanju dostavljaju se predsjedniku Vijeća učenika u roku od 24 sata, točnije do **23.11.2021.g. do 15,00 sati,**

i) Po zaprimanju dostavljenih zapisnika, Vijeće učenika svake škole utvrđuje zbirnu listu izabranih vijećnika Dječjeg gradskog vijeća Grada Crikvenice i to Osnovna škola Vladimira Nazora po jednog (1) člana IV., V., VI. i VII razreda i jednog (1) člana Glazbene škole, a Osnovna škola Zvonka Cara po jednog (1) člana IV., V., VI. i VII razreda.

j) Zbirnu listu o provedenom izboru vijećnika Dječjeg gradskog vijeća svake škole predsjednik Vijeća dostavlja Upravnom odjelu za društvene djelatnosti i lokalnu samoupravu Grada Crikvenice koji u roku od 72 sata objavljuje rezultate izbora na Internet stranicama Grada Crikvenice, škola te na oglasnim pločama škola, točnije najkasnije do četvrtka **25.11.2021.g. do 15,00 sati.**

k) Izabrani vijećnici Dječjeg gradskog vijeća podnose pisanu kandidaturu na dužnost Dječjeg gradonačelnika i predsjednika Dječjeg gradskog vijeća ravnatelju Škole, koji iste dostavlja Upravnom odjelu za društvene djelatnosti i lokalnu samoupravu Grada Crikvenice, u roku od osam dana od objave rezultata izbora odnosno najkasnije **do 3.12.2021.g.**

l) Dječjeg gradonačelnika i predsjednika Dječjeg gradskog vijeća biraju vijećnici Dječjeg gradskog vijeća između sebe javnim glasovanjem na konstituirajućoj sjednici.

 **3.** Ove Obvezne upute objavit će se na internetskoj stranici Grada Crikvenice te oglasnim pločama Grada Crikvenice, kao i na na internetskim stranicama i oglasnim pločama Osnovne škole Vladimira Nazora i Osnovne škole Zvonka Cara.

KLASA: 022-01/21-01/41

UR.BROJ: 2107/01-04/03-21-3

Crikvenica, 5.10.2021.g

 **GRADONAČELNIK GRADA CRIKVENICE**

 vr Damir Rukavina, dipl.ing.